CELEX: C2006/224/26
Language: da
Date: 2006-09-16 00:00:00
Title: Forenede sager C-18/05 og C-155/05: Domstolens kendelse (Femte Afdeling) af 6. juli 2006 — Casa di cura privata Salus SpA mod Agenzia Entrate Ufficio Napoli 4 (anmodning om præjudiciel afgørelse fra Commissione tributaria provinciale di Napoli og Commissione tributaria regionale di Firenze — Italien) (Procesreglementets artikel 104, stk. 3, andet afsnit — sjette momsdirektiv — artikel 13, punkt B, litra c) — fritagelser — levering af goder, der udelukkende har været anvendt i forbindelse med fritagne former for virksomhed, uden at have givet ret til fradrag)

16.9.2006   
            
            
               DA
            
            
               Den Europæiske Unions Tidende
            
            
               C 224/15
            
         Domstolens kendelse (Femte Afdeling) af 6. juli 2006 — Casa di cura privata Salus SpA mod Agenzia Entrate Ufficio Napoli 4 (anmodning om præjudiciel afgørelse fra Commissione tributaria provinciale di Napoli og Commissione tributaria regionale di Firenze — Italien)
   (Forenede sager C-18/05 og C-155/05) (1)
   
   (Procesreglementets artikel 104, stk. 3, andet afsnit - sjette momsdirektiv - artikel 13, punkt B, litra c) - fritagelser - levering af goder, der udelukkende har været anvendt i forbindelse med fritagne former for virksomhed, uden at have givet ret til fradrag)
   (2006/C 224/26)
   Processprog: italiensk
   Den forelæggende ret
   Commissione tributaria provinciale di Napoli og Commissione tributaria regionale di Firenze
   Parter i hovedsagen
   
      Sagsøgere: Casa di cura privata Salus SpA (sag C-18/05) og Agenzia delle Entrate — Ufficio di Firenze 1 (sag C-155/05)
   
      Sagsøgte: Agenzia Entrate Ufficio Napoli 4 (sag C-18/05) og Villa Maria Beatrice Hospital Srl (sag C-155/05)
   Sagens genstand
   Anmodning om præjudiciel afgørelse — Commissione Tributaria Provinciale di Napoli — fortolkning af sjette momsdirektivs artikel 13, punkt B, litra c) — afgiftsfritagelse i indlandet — fritagelse for levering af goder, der udelukkende har været anvendt i forbindelse med virksomhed, som er fritaget for afgift, eller ikke har givet ret til fradrag — direkte virkning
   Konklusion
   Det første sætningsled i artikel 13, punkt B, litra c), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at den fritagelse, det foreskriver, udelukkende finder anvendelse på videresalg af goder, der forudgående er erhvervet af en afgiftspligtig person til brug for en form for virksomhed, der er fritaget i henhold til artikel 13, for så vidt som den indgående moms, der er erlagt ved den oprindelige erhvervelse af disse goder, ikke har givet ret til fradrag.
   
      (1)  EUT C 93 af 16.4.2005.
   
      EUT C 155 af 25.6.2005.